钦定古今图书集成/明伦汇编/闺媛典/第122卷 > 王天麟妻高氏
## 钦定古今图书集成/明伦汇编/闺媛典/第122卷 > 王天麟妻高氏

按《南陵县志》：“高氏名淑秀，本邑罗峰王天麟妻。年二
十三而嫁，三十一夫亡，舅姑相继没，携六岁孤依其
父。父丧，独居一室，置内外井以勤俭，守其遗业。冬大
雪，米踊贵，以粟济待炊者七十馀家。卒年六十九。初，
夫为水阳副使，部海运至江口，会计亏以石计者一
千六百有奇，因惧而死。高氏遂竭赀为官偿之。翰林”
待制杨刚中铭其墓。